title: Smernica Európskeho parlamentu A Rady 94/63/ES z 20. decembra 1994 o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích staníc

text:
Dôležité právne oznámenie

|

31994L0063

Úradný vestník L 365 , 31/12/1994 S. 0024 - 0033 Fínske špeciálne vydanie: Kapitola 12 Zväzok 2 S. 0196  Švédske špeciálne vydanie: Kapitola 12 Zväzok 2 S. 0196

		Smernica Európskeho parlamentu A Rady 94/63/ESz 20. decembra 1994o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích stanícEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä jej článok 100a,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],konajúc v súlade s postupom stanoveným v článku 189b zmluvy [3],keďže následné akčné programy Európskeho spoločenstva týkajúce sa ochrany životného prostredia [4] zdôrazňujú, že je dôležité obmedziť a znižovať znečisťovanie ovzdušia;keďže emisie prchavých organických zlúčenín (POZ) z benzínu a rozpúšťadiel v spoločenstve by rádovo dosahovali množstvo 10 miliónov ton za rok, ak by sa nestanovili žiadne opatrenia na ich obmedzenie; keďže emisie POZ prispievajú ku vzniku fotochemických oxidantov, ako je ozón, ktoré môžu vo vysokej koncentrácii zhoršovať zdravie ľudí a poškodzovať rastliny a materiály; keďže niektoré emisie POZ z benzínu sú označené ako toxické, karcinogénne alebo teratogénne;keďže 2. apríla 1992 spoločenstvo podpísalo protokol k Dohovoru o diaľkovom znečisťovaní ovzdušia prechádzajúcom hranicami štátov z roku 1979, týkajúcom sa obmedzovania emisií prchavých organických zlúčenín alebo ich prenosov cez hranice štátov, ktorým sa vykonali opatrenia na významné zníženie emisií POZ;keďže sa vykonal dôležitý krok v stratégii týkajúcej sa celkového zníženia emisií POZ v spoločenstve prijatím smernice Rady 91/441/EHS z 26. júna 1991, ktorou sa mení a dopĺňa smernica 70/220/EHS o aproximácii právnych predpisov členských štátov o opatreniach proti znečisťovaniu ovzdušia výfukovými plynmi z motorových vozidiel [5] s cieľom znížiť o približne 80 až 90 % v priebehu 10 až 15 rokov. Emisie POZ z výfukových plynov a emisie pri odparovaní pochádzajúce z motorových vozidiel, tvoria v súčasnosti približne 40 % emisií spôsobených ľudskou činnosťou POZ v atmosfére; keďže sa v čase prijatia tejto smernice požadovalo od Komisie, aby predložila návrh smernice týkajúcej sa opatrení na zníženie strát vznikajúcich pri odparovaní na každom stupni v procese skladovania a distribúcie motorových palív;keďže emisie POZ pochádzajúce zo systému skladovania a distribúcie benzínu predstavujú približne 500000 ton za rok alebo približne 5 % z celkových emisií POZ spôsobených ľudskou činnosťou v spoločenstve; keďže tieto emisie predstavujú závažný príspevok k znečisťovaniu ovzdušia najmä v mestských oblastiach;keďže dostupné technológie môžu zaistiť značné zníženie strát vznikajúcich odparovaním v distribučnom systéme pre benzín, v neposlednom rade spätným získavaním zachytených pár;keďže na základe medzinárodnej štandardizácie a bezpečnosti počas nakladania plavidiel, sa musia na úrovni Medzinárodnej námornej organizácie ustanoviť normy na obmedzenie pár a regeneračné systémy, ktoré sa uplatnia ako na plniace zariadenia, tak aj na plavidlá; keďže spoločenstvo z tohto dôvodu musí vyvinúť úsilie na zabezpečenie toho, aby sa zaviedli potrebné opatrenia do Marpolského dohovoru počas jeho súčasnej revízie, ktorá má byť dokončená v roku 1996; keďže v prípade, že Marpolský dohovor sa takto nezreviduje, spoločenstvo by malo po rokovaní so svojimi najvýznamnejšími obchodnými partnermi navrhnúť vhodné opatrenia, ktoré sa budú uplatňovať na plavidlá a prístavné zariadenia obsluhujúce plavidlá;keďže bude potrebné podniknúť ďalšie opatrenia na zníženie emisií pár v priebehu prečerpávania na čerpacích staniciach, ktoré v súčasnosti tvoria približne 200000 ton za rok a takto obmedziť všetky emisie pár počas distribúcie benzínu;keďže s cieľom zabránenia obmedzovania súťaže a s cieľom zabezpečenia fungovania vnútorného trhu je potrebné harmonizovať určité opatrenia týkajúce sa distribúcie benzínu na základe vysokého stupňa ochrany životného prostredia;keďže by sa predsa len mali zohľadniť výhody a nevýhody, ktoré môžu vzniknúť pri uskutočnení alebo neuskutočnení opatrení; keďže z tohto dôvodu je vhodné v určitých prípadoch zabezpečiť možnosť výnimiek a niekedy vylúčenie z pôsobnosti smernice; keďže určitým členským štátom by sa tiež mala poskytnúť možnosť dlhších časových období, počas ktorých by sa mohli prispôsobiť tak, aby zohľadnili všetky dôležité environmentálne opatrenia rôzneho druhu, ktoré už mohli v tejto oblasti prijať, alebo aby zohľadnili konkrétne nevýhody, ktoré vznikli na základe opatrení tejto smernice vzhľadom na štruktúru ich systémov;keďže opatrenia spoločenstva musia zohľadniť environmentálne podmienky v rôznych regiónoch spoločenstva; keďže v tejto súvislosti členské štáty musia byť schopné presadiť alebo zaviesť prísnejšie opatrenia týkajúce sa strát pri odparovaní zo stacionárnych zariadení, ktoré sa nachádzajú na ich území alebo v zemepisných oblastiach, kde je ustanovené, že kvôli špeciálnym podmienkam sú takéto opatrenia nevyhnutné na ochranu zdravia ľudí alebo životného prostredia;keďže opatrenia odseku 1 článkov 3, 4 a 6 tejto smernice sa uplatňujú bez toho, aby sa dotkli smernice Rady 83/189/EHS z 28. marca 1983, ktorou sa ustanovuje postup poskytovania informácií v oblasti technických noriem a predpisov [6];keďže je potrebné zaviesť harmonizované technické požiadavky na zariadenia na plnenie automobilových cisterien zdola, aby sa zabezpečila možnosť voľného obchodovania s benzínom a zariadením v rámci spoločenstva a aby sa zabezpečila vysoká úroveň bezpečnosti; keďže ustanovenie by malo slúžiť pre štandardizovanie takýchto technických požiadaviek a ich prispôsobenie technickému pokroku;keďže by sa na pomoc Komisii pri prispôsobovaní príloh k tejto smernici technickému pokroku mal zriadiť výbor,PRIJALA TÚTO SMERNICU:Článok 1Rozsah pôsobnostiTáto smernica sa uplatňuje na činnosti, zariadenia, dopravné prostriedky a plavidlá používané na skladovanie, nakladanie a prepravu benzínu z jedného distribučného skladu do iného alebo z distribučného skladu na čerpaciu stanicu.Článok 2DefinícieNa účely tejto smernice:a) "benzín" znamená akýkoľvek derivát ropy obsahujúci alebo neobsahujúci prísady, kde tlak benzínových pár má hodnotu 27,6 kilopascalov alebo viac a ktorý je určený na použitie ako palivo pre motorové vozidlá, okrem kvapalného ropného plynu (KRP);b) "pary" znamenajú akúkoľvek plynnú zložku, ktorá sa odparuje z benzínu;c) "skladovacie zariadenie" znamená akúkoľvek stacionárnu nádrž v distribučnom sklade, ktorá sa používa na skladovanie benzínu;d) "distribučný sklad" znamená akékoľvek zariadenie, ktoré sa požíva na skladovanie a plnenie benzínu do automobilových cisterien, železničných cisterien alebo plavidiel, vrátane všetkých skladovacích zariadení vyskytujúcich sa na mieste, kde sa nachádza distribučný sklad;e) "mobilný zásobník" znamená akúkoľvek nádrž prepravovanú po ceste, železnici alebo po vode, ktorá sa používa na prepravu benzínu z jedného distribučného skladu do iného alebo z distribučného skladu na čerpaciu stanicu;f) "čerpacia stanica" znamená akékoľvek zariadenie, kde sa zo stacionárnych nádrží čerpá benzín do palivových nádrží motorových vozidiel;g) "existujúce" skladovacie zariadenia na benzín, zariadenia na plnenie, čerpacie stanice a mobilné zásobníky znamená tie zariadenia na benzín, zariadenia na plnenie, čerpacie stanice a mobilné zásobníky, ktoré boli v prevádzke pred dátumom, ktorý je uvedený v článku 10, alebo kde sa podľa vnútroštátnych právnych predpisov vyžadovalo osobitné povolenie na stavbu alebo povolenie na činnosť, ktoré bolo udelené pred dátumom uvedeným v článku 10;h) "nové" vzťahujúce sa na skladovacie zariadenia na benzín, zariadenia na plnenie, čerpacie stanice a mobilné zásobníky znamená akékoľvek zariadenia, čerpacie stanice a mobilné zásobníky, na ktoré sa nevzťahuje písmeno g);i) "naložené množstvo" znamená najväčšie celkové množstvo benzínu, ktoré je za rok preložené zo skladovacieho zariadenia v distribučnom sklade alebo z čerpacej stanice do mobilného zásobníka počas troch predchádzajúcich rokov;j) "jednotka spätného získavania pár" znamená zariadenie na regeneráciu benzínu z pár, vrátane akýchkoľvek systémov ochranných nádrží v distribučnom sklade;k) "plavidlo" znamená plavidlo vnútrozemskej plavby, ako je vymedzené v časti 1 nariadenia Rady 82/714/EHS zo 4. októbra 1982, ktorou sa stanovujú technické požiadavky na plavidlá vnútrozemskej vodnej dopravy [7];l) "cieľová referenčná hodnota" znamená pomôcku danú pre celkové hodnotenie primeranosti technických opatrení v prílohách, a nie je limitnou hodnotou, voči ktorej sa hodnotí prevádzka jednotlivých zariadení, distribučných skladov a čerpacích staníc;m) "prechodné skladovanie pár" znamená prechodné skladovanie pár v stacionárnej strešnej nádrži v distribučnom sklade pre neskoršiu prepravu a regeneráciu v inom distribučnom sklade. Preprava pár z jedného skladovacieho zariadenia na iné skladovacie zariadenie v distribučnom sklade sa v zmysle tejto smernice nepovažuje za prechodné skladovanie pár;n) "plniace zariadenie" znamená akékoľvek zariadenie v distribučnom sklade, ktorým sa môže plniť benzín do mobilného zásobníka. Plniace zariadenie pre automobilových cisterny pozostáva z jednej alebo viacerých "konštrukcií";o) "konštrukcia" znamená akúkoľvek konštrukciu v distribučnom sklade, pomocou ktorej je možné naplniť benzínom počas jedného časového úseku jednu automobilovú cisternu.Článok 3Skladovacie zariadenia v distribučných skladoch1. Skladovacie zariadenia sa navrhnú a uvedú do prevádzky v súlade s technickými ustanoveniami uvedenými v prílohe I.Tieto ustanovenia sú vytvorené s cieľom zníženia celkového ročného úbytku benzínu, ktorý vzniká pri plnení a skladovaní v každom skladovacom zariadení v distribučných skladoch pod cieľovú referenčnú hodnotu 0,01 hmotnostných percent (w/w) naloženého množstva.Členské štáty si môžu ponechať alebo vyžadovať prísnejšie opatrenia na svojom území alebo zemepisných oblastiach, kde je ustanovené, že kvôli špecifickým podmienkam sú takéto opatrenia potrebné na ochranu zdravia ľudí alebo životného prostredia.Členské štáty môžu prijať technické opatrenia na zníženie strát benzínu, ktoré sa odlišujú od opatrení ustanovených v prílohe I, ak je preukázané, že takéto alternatívne opatrenia majú prinajmenšom rovnakú účinnosť.Členské štáty informujú ostatné členské štáty a Komisiu o akýchkoľvek existujúcich opatreniach alebo akýchkoľvek špeciálnych opatreniach uvedených v tomto odseku, ktoré zamýšľajú prijať a o dôvodoch pre ich prijatie.2. Ustanovenia odseku 1 sa uplatnia:a) odo dňa uvedeného v článku 10 pre nové zariadenia;b) tri roky odo dňa uvedeného v článku 10 pre existujúce zariadenia, ak naložené množstvo v distribučnom sklade je väčšie ako 50000 ton/rok;c) šesť rokov odo dňa uvedeného v článku 10 pre existujúce zariadenia, ak naložené množstvo v distribučnom sklade je väčšie ako 25000 ton za rok;d) deväť rokov odo dňa uvedeného v článku 10 pre všetky ostatné existujúce zariadenia v distribučnom sklade.Článok 4Plnenie a vyprázdňovanie mobilných zásobníkov v distribučných skladoch1. Zariadenie na plnenie a vyprázdňovanie sa navrhne a uvedie do prevádzky v súlade s technickými ustanoveniami uvedenými v prílohe II.Tieto ustanovenia sú vytvorené s cieľom zníženia celkového ročného úbytku benzínu, ktorý vzniká pri plnení a vyprázdňovaní mobilných zásobníkov v distribučných skladoch pod cieľovú referenčnú hodnotu 0,005 hmotnostných percent (w/w) naloženého množstva.Členské štáty si môžu ponechať alebo vyžadovať prísnejšie opatrenia na svojom území alebo zemepisných oblastiach, kde je ustanovené, že kvôli špecifickým podmienkam sú takéto opatrenia potrebné na ochranu zdravia ľudí alebo životného prostredia.Členské štáty môžu prijať technické opatrenia na zníženie strát benzínu, ktoré sa odlišujú od opatrení ustanovených v prílohe II, ak je preukázané, že takéto alternatívne opatrenia majú prinajmenšom rovnakú účinnosť.Členské štáty informujú ostatné členské štáty a Komisiu o akýchkoľvek existujúcich opatreniach alebo akýchkoľvek špeciálnych opatreniach uvedených v tomto odseku, ktoré zamýšľajú prijať a o dôvodoch pre ich prijatie. Komisia overí kompatibilitu týchto opatrení s ustanoveniami zmluvy a tohto odseku.Všetky distribučné sklady s plniacimi zariadeniami pre automobilové cisterny sa vybavia aspoň jednou konštrukciou, ktorá spĺňa podmienky na zariadenie na plnenie zdola ustanovené v prílohe IV. Tieto podmienky sa budú opätovne preskúmavať v pravidelných intervaloch a, ak je to vhodné, upravia sa v súlade s postupom ustanoveným v článku 8.2. Ustanovenia odseku 1 sa uplatnia:a) odo dňa uvedeného v článku 10 pre nové distribučné sklady na plnenie do automobilových cisterien, železničných cisterien a/alebo plavidiel;b) tri roky odo dňa uvedeného v článku 10 pre existujúce distribučné sklady na plnenie do automobilových cisterien, železničných cisterien a/alebo plavidiel, ak je naložené množstvo väčšie ako 150000 ton za rok;c) šesť rokov odo dňa uvedeného v článku 10 pre existujúce distribučné sklady na plnenie do automobilových cisterien a železničných cisterien, ak je naložené množstvo väčšie ako 25000 ton za rok;d) deväť rokov odo dňa uvedeného v článku 10 pre všetky ostatné existujúce zariadenia na plnenie automobilových cisterien a železničných cisterien.3. Deväť rokov odo dňa uvedeného v článku 10 sa požiadavky pre zariadenia na plnenie zdola, ustanovené v prílohe IV, uplatnia na všetky plniace konštrukcie pre automobilové cisterny vo všetkých distribučných skladoch, pokiaľ nebudú vyňaté na základe podmienok odseku 4.4. Neuplatnením sa odsek 1 a 3 nevzťahujú:a) na existujúce distribučné sklady s naloženým množstvom menším ako 10000 ton za rok a;b) na nové distribučné sklady s naloženým množstvom menším ako 5000 ton za rok, ktoré sú umiestnené na malých vzdialených ostrovoch.Členské štáty informujú Komisiu o distribučných skladoch, ktorých sa toto neuplatňovanie týka, podľa ustanovení o vypracovaní správ, ktoré sú uvedené v článku 9.5. Španielske kráľovstvo môže z lehoty hranice stanovenej v odseku 2 písm. b) povoliť výnimku na jeden rok.Článok 5Mobilné zásobníky1. Mobilné zásobníky sa navrhnú a uvedú do prevádzky v súlade s nasledujúcimi požiadavkami:a) mobilné zásobníky sa navrhnú a uvedú do prevádzky tak, aby sa po vyprázdnení benzínu zvyškové pary uchovali v zásobníku;b) mobilné zásobníky, ktoré dodávajú benzín do čerpacích staníc a distribučných skladov sa navrhnú a uvedú do prevádzky tak, aby prijali a zachytili spätné pary zo skladovacích zariadení na čerpacích staniciach alebo v distribučných skladoch. Pre železničné cisterny sa toto vyžaduje iba v prípade, že dodávajú benzín do čerpacích staníc alebo do distribučných skladov, kde sa používa prechodné skladovanie pár;c) pary uvedené v písmenách a) a b) sa až na uvoľňovanie pomocou tlakových uvoľňovacích ventilov zachytia v mobilnom zásobníku, pokiaľ sa v distribučnom sklade neuskutoční preloženie.Ak sa po vyprázdnení benzínu následne použije zásobník na iné produkty, ako je benzín, pokiaľ nie je možné spätné získavanie pár alebo prechodné skladovanie pár, musí sa v zemepisných oblastiach, kde je nepravdepodobné, že by emisie závažne prispeli k environmentálnym alebo zdravotným problémom, povoliť vetranie;d) príslušné orgány členských štátov musia zabezpečiť, aby sa automobilové cisterny pravidelne kontrolovali na nepriepustnosť pár a aby sa pravidelne kontrolovalo, či na všetkých mobilných zásobníkoch riadne fungujú vákuové/tlakové ventily.2. Ustanovenia odseku 1 sa uplatnia:a) odo dňa uvedeného v článku 10 pre nové automobilové cisterny, železničné cisterny a plavidlá;b) tri roky odo dňa uvedeného v článku 10 pre existujúce automobilové cisterny, železničné cisterny a plavidlá, ak sa plnia v distribučnom sklade, na ktorý sa vzťahuje požiadavka článku 4 ods. 1;c) pre existujúce automobilové cisterny prispôsobené na plnenie zdola v súlade so špecifikáciou ustanovenou v prílohe IV.3. Neuplatnením sa ustanovenia odseku 1 písm. a), b) a c) nevzťahujú na únik pár vznikajúci pri meracích činnostiach pri použití odmernej tyče pre:a) existujúce mobilné zásobníky ab) nové mobilné zásobníky, ktoré sa uviedli do prevádzky v priebehu štyroch rokov po dni uvedenom v článku 10.Článok 6Plnenie do skladovacích zariadení na čerpacích staniciach1. Zariadenie na plnenie a skladovanie sa navrhne a uvedie do prevádzky v súlade s technickými ustanoveniami podľa prílohy III.Tieto ustanovenia sú vytvorené s cieľom zníženia celkového ročného úbytku benzínu, ktorý vzniká pri plnení a vyprázdňovaní skladovacích zariadení na čerpacích staniciach pod cieľovú referenčnú hodnotu 0,01 hmotnostných percent (w/w) naloženého množstva.Členské štáty si môžu ponechať alebo vyžadovať prísnejšie opatrenia na svojom území alebo zemepisných oblastiach, kde je ustanovené, že kvôli špecifickým podmienkam sú takéto opatrenia potrebné na ochranu zdravia ľudí alebo životného prostredia.Členské štáty môžu prijať technické opatrenia na zníženie strát benzínu, ktoré sa odlišujú od opatrení ustanovených v prílohe III, ak je preukázané, že takéto alternatívne opatrenia majú prinajmenšom rovnakú účinnosť.Členské štáty informujú ostatné členské štáty a Komisiu o akýchkoľvek existujúcich opatreniach alebo akýchkoľvek špeciálnych opatreniach uvedených v tomto odseku, ktoré zamýšľajú prijať a o dôvodoch pre ich prijatie.2. Ustanovenia odseku 1 sa uplatnia:a) odo dňa uvedeného v článku 10 pre nové čerpacie stanice;b) tri roky odo dňa uvedeného v článku 10:- pre existujúce čerpacie stanice s naloženým množstvom väčším ako 1000 m3 za rok,- pre existujúce čerpacie stanice bez ohľadu na ich naložené množstvo, ktoré sú umiestnené v stále obývaných štvrtiach alebo v oblastiach, kde sa vykonáva práca;c) šesť rokov odo dňa uvedeného v článku 10 pre existujúce čerpacie stanice s naloženým množstvom väčším ako 500 m3 za rok;d) deväť rokov odo dňa uvedeného v článku 10 pre všetky ostatné existujúce čerpacie stanice.3. Neuplatnením sa odseky 1 a 2 nevzťahujú na čerpacie stanice s naloženým množstvom menším ako 100 m3 za rok.4. Členské štáty môžu povoliť neuplatňovanie požiadaviek uvedených v odseku 1 pre čerpacie stanice, ktoré majú naložené množstvo menšie ako 500 m3 za rok v prípade, keď je čerpacia stanica umiestnená v zemepisnej oblasti alebo na mieste, kde je nepravdepodobné, že by emisie pár závažne prispeli k environmentálnym alebo zdravotným problémom.Členské štáty v rámci ustanovenia o vypracovaní správ, ktoré je uvedené v článku 9 a dodatočne o akýchkoľvek zmenách týkajúcich sa týchto oblastí poskytnú Komisii podrobné údaje o oblastiach, kde plánujú povoliť takéto neuplatnenie.5. Holandské kráľovstvo môže povoliť výnimku z harmonogramu ustanoveného v odseku 2 za nasledujúcich podmienok:- opatrenia vyžadované podľa tohto článku sa vykonajú ako časť širšieho existujúceho národného programu pre čerpacie stanice, ktoré sa súčasne týkajú rôznych environmentálnych problémov, ako je znečistenie vody, vzduchu, zeme a znečistenie spôsobené odpadmi a ktorých vykonanie je striktne stanovené,- harmonogram sa môže líšiť maximálne o dva roky, všetky programy sa dokončia v rámci obdobia ustanoveného v odseku 2 písm. d),- Komisia musí byť informovaná o rozhodnutí odchýliť sa od harmonogramu, ktorý je ustanovený v odseku 2, vrátane úplnej informácie o rozsahu a skončení tohto neuplatňovania.6. Španielske kráľovstvo a Portugalská republika môžu povoliť neuplatňovanie harmonogramu ustanoveného v odseku 2 písm. b) počas jedného roku.Článok 7Zmeny a doplnenia prílohOkrem limitných hodnôt uvedených v prílohe II bod 2, zmeny a doplnenia, ktoré sú potrebné na prispôsobenie sa príloh k tejto smernici technickému pokroku, sa prijmú v súlade s postupom uvedeným v článku 8.Článok 8Výbor1. Komisii pomáha výbor zložený zo zástupcov členských štátov a predsedá mu zástupca Komisie.2. Zástupca Komisie predloží výboru návrh opatrení, ktoré sa majú prijať. Výbor predloží stanovisko k tomuto návrhu v rámci lehoty, ktorú môže určiť predseda podľa naliehavosti záležitosti. Stanovisko sa prijme väčšinou ustanovenou v článku 148 ods. 2 zmluvy v prípade rozhodnutí, ktoré má prijať Rada na základe návrhu Komisie. Hlasy zástupcov členských štátov v rámci výboru sa určia spôsobom ustanoveným v tom istom článku. Predseda nehlasuje.3. Komisia prijme plánované opatrenia, ak sú v súlade so stanoviskom výboru.Ak plánované opatrenia nie sú v súlade so stanoviskom výboru, alebo ak sa nepredloží žiadne stanovisko, Komisia bez zbytočného odkladu predloží Rade návrh týkajúci sa opatrení, ktoré je potrebné prijať. Rada koná na základe kvalifikovanej väčšiny.4. Ak do uplynutia troch mesiacov odo dňa predloženia návrhu Rada nekonala, Komisia prijme navrhované opatrenia.Článok 9Monitorovanie a vypracovanie správSprávy o vykonaní tejto smernice sa vypracujú podľa postupu ustanoveného v článku 5 nariadenia Rady 91/692/EHS z 23. decembra 1991, ktorá štandardizuje a racionalizuje správy o vykonávaní určitých smerníc, ktoré súvisia so životným prostredím [8]. Komisia môže doložiť, kde je vhodné, svoju prvú správu návrhmi na zmeny a doplnenia tejto smernice, vrátane rozšíreniarozsahu, tak, aby zahŕňala obmedzenie pár a systémy na spätné získavanie pár pre plniace zariadenia a plavidlá.Článok 10Transpozícia do vnútroštátnych právnych predpisov1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do 31. decembra 1995. Bezodkladne o tom budú informovať Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 11Záverečné ustanovenieTáto smernica je adresovaná členským štátom.V Bruseli 20. decembra 1994Za Európsky parlamentpredsedaK. HänschZa RadupredsedaK. Kinkel[1] Ú. v. ES C 227, 3.9.1992, s. 3 a Ú. v. ES C 270, 6.10.1993, s. 12.[2] Ú. v. ES C 73, 15.3.1993, s. 6.[3] Stanovisko Európskeho parlamentu z 24. júna 1994 (Ú. v. ES C 194, 19.7.1993, s. 325), spoločná pozícia Rady zo 4. októbra 1993 (zatiaľ neuverejnené v úradnom vestníku) a rozhodnutie Európskeho parlamentu z 9. marca 1994 (Ú. v. ES C 91, 28.3.1994, s. 82). Potvrdené 2. decembra 1994 (Ú. v. ES C 342, 20.12.1993, s. 15). Spoločné znenie zmierovacieho výboru z 8. novembra 1994.[4] Ú. v. ES C 112, 20.12.1973, s. 1, Ú. v. ES C 139, 13.6.1977, s. 1; Ú. v. ES C 46, 17.2.1983, s. 1 a Ú. v. ES C 328, 7.12.1987, s. 1.[5] Ú. v. ES L 242, 30.8.1991, s. 1.[6] Ú. v. ES L 109, 26.4.1983, s. 8. Smernica naposledy zmenená a doplnená rozhodnutím Komisie 92/400/EHS (Ú. v. ES L 221, 6.8.1992, s. 55).[7] Ú. v. ES L 301, 28.10.1982, s. 1.[8] Ú. v. ES L 377, 31.12.1991, s. 48.--------------------------------------------------PRÍLOHA IPOŽIADAVKY NA SKLADOVACIE ZARIADENIA V DISTRIBUČNÝCH SKLADOCH1. Vonkajšia stena a strecha nádrží nad zemou musia byť natretá náterom s celkovým odrazovosťou sálavého tepla 70 % alebo viac. Tieto činnosti sa môžu načasovať tak, aby sa vykonali ako súčasť bežných cyklov údržby nádrží každé tri roky. Členské štáty môžu povoliť neuplatnenie tohto ustanovenia, kde je to potrebné na ochranu osobitných krajinných oblastí, ktoré určil vnútroštátny orgán.Toto ustanovenie sa neuplatňuje na nádrže, ktoré sú pripojené k jednotke spätného získavania pár, ktorá vyhovuje požiadavkám ustanoveným v prílohe II bode 2.2. Nádrže s vonkajšími plávajúcimi strechami musia byť vybavené primárnym tesnením na zakrytie prstencového priestoru medzi stenou cisterny a vonkajším obvodom plávajúcej strechy a sekundárnym tesnením upevneným nad primárnym tesnením. Tesnenia by mali byť skonštruované tak, aby sa pomocou nich dosiahlo 95 % a viac celkového zadržania pár v porovnaní s porovnateľnou nádržou, ktorá má pevnú strechu a nemá zariadenie na zadržiavanie pár (to je nádrž s pevnou strechou, ktorá má iba vákuový/tlakový poistný ventil).3. Všetky nové skladovacie zariadenia v distribučných skladoch, kde sa podľa článku 4 tejto smernice vyžaduje spätné získavanie pár (pozri prílohu II), musia byť:a) buď nádrže s pevnou strechou, ktoré sú pripojené k zariadeniu na spätné získavanie pár v súlade s požiadavkami prílohy II; alebob) vytvorené s plávajúcou strechou buď vonkajšou, alebo vnútornou, vybavené primárnym a sekundárnym tesnením tak, aby vyhovovali prevádzkovým požiadavkám ustanoveným v bode 2.4. Existujúce nádrže s pevnou strechou musia:a) byť buď pripojené k jednotke spätného získavania pár v súlade s požiadavkami prílohy II; alebob) mať vnútornú plávajúcu strechu s primárnym tesnením, ktorá by mala byť skonštruovaná tak, aby sa pomocou nej dosiahlo 90 % a viac celkového zadržania pár vo vzťahu k porovnateľnej nádrži, ktorá má pevnú strechu a nemá zariadenie na zadržiavanie pár.5. Požiadavky na zariadenie na zadržiavanie pár uvedené v bodoch 3 a 4 sa neuplatňujú na nádrže s pevnou strechou v distribučných skladoch, kde je povolené prechodné skladovanie pár podľa prílohy II bod 1.--------------------------------------------------PRÍLOHA IIPOŽIADAVKY NA NAKLADACIE A VYPRÁZDŇOVACIE ZARIADENIA V DISTRIBUČNÝCH SKLADOCH1. Vytlačené pary z plneného mobilného zásobníka sa musia vrátiť cez vzduchotesné spojovacie potrubie do jednotky spätného získavania pár v distribučnom sklade.Toto ustanovenie sa nevzťahuje na cisterny plnené zhora, pokiaľ je tento systém plnenia povolený.V distribučných skladoch, kde sa benzín plní do plavidiel, môže jednotka spaľovania pár nahradiť jednotku spätného získavania pár, ak spätné získavanie pár nie je bezpečné alebo technicky možné kvôli objemu spätných pár. Požiadavky týkajúce sa atmosférických emisií zo zariadenia na spätné získavanie pár sa tiež uplatňujú na jednotku spaľovania pár.V distribučných skladoch s naloženým množstvom menším ako 25000 ton za rok sa môže prechodné skladovanie pár nahradiť priamym spätným získavaním pár v distribučnom sklade.2. Stredná koncentrácia pár vo zvyšku zo spätného získavania pár — jednotka nastavená na zriedenie počas spracovania — nesmie presiahnuť 35 g/bežného kubického metra (Nm3) za každú jednu hodinu.Pre jednotky spätného získavania pár inštalované pred 1. januárom 1993 môže Veľká Británia povoliť neuplatňovanie limitnej hodnoty 35g/Nm3 za každú jednu hodinu, ustanovenú v tejto prílohe za nasledujúcich podmienok:- zariadenie splní limitnú hodnotu 50g/Nm3 za každú jednu hodinu meranú podľa špecifikácií ustanovených v tejto prílohe,- neuplatňovanie skončí najneskôr deväť rokov odo dňa uvedeného v článku 10 tejto smernice,- Komisii sa oznámi, ktorých zariadení sa týka toto neuplatňovanie, vrátane informácie o naložení benzínu a množstve odparných emisií zo zariadenia.Zodpovedné orgány členských štátov musia zabezpečiť, aby sa zaviedli metódy na meranie a analýzu a frekvencia ich použitia.Merania sa musia vykonať počas jedného úplného pracovného dňa (minimálne sedem hodín) pri bežnom naložení.Merania môžu byť kontinuálne alebo prerušované. Ak sa vykonáva prerušované meranie, musia sa vykonať aspoň štyri merania za hodinu.Celkové chyba merania zapríčinená použitým prístrojom, kalibračným plynom a postupom nesmie presiahnuť 10 % meranej hodnoty.Použitý prístroj musí byť schopný zmerať koncentráciu aspoň 3 g/Nm3.Presnosť merania musí byť aspoň 95 %.3. Zodpovedné orgány členských štátov musia zabezpečiť, aby sa spojovacie potrubia a potrubné zariadenia pravidelne kontrolovali na výskyt netesností.4. Zodpovedné orgány členských štátov musia zabezpečiť, aby sa v prípade úniku pár na konštrukciách zastavilo plnenie. Zariadenie na takéto zastavenie musí byť na konštrukciách inštalované.5. Kde je povolené plnenie mobilných zásobníkov zhora, vývod plniaceho ramena sa musí nachádzať blízko dna mobilného zásobníka, aby sa zabránilo vyšplechnutiu.--------------------------------------------------PRÍLOHA IIIPOŽIADAVKY NA NAKLADACIE A SKLADOVACIE ZARIADENIA NA ČERPACÍCH STANICIACH A V DISTRIBUČNÝCH SKLADOCH, KDE SA USKUTOČŇUJE PRECHODNÉ SKLADOVANIE PÁRPary zachytené pri plnení benzínu do skladovacích zariadení na čerpacích staniciach a v cisternách s pevnou strechou, ktoré sa používajú pre prechodné skladovanie pár, sa musia vrátiť cez vzduchotesné spojovacie potrubie do mobilného zásobníka dopravujúceho benzín. Plniace činnosti sa nesmú vykonávať, pokiaľ zariadenia nie sú na mieste a riadne nefungujú.--------------------------------------------------PRÍLOHA IVTECHNICKÉ PODMIENKY NA PLNENIE EURÓPSKYCH AUTOMOBILOVÝCH CISTERIEN ZDOLA, ZHROMAŽĎOVANIE PÁR V NICH A ICH ZABEZPEČENIE PROTI PREPLNENIU1. Spojenia1.1. Spojka pre kvapaliny na plniacom ramene musí byť samičia a musí sedieť so 4 — palcovým API (101,6 mm) samčím adaptérom, ktorý sa nachádza na vozidle, ako je stanovené:- Doporučeným postupom API 1004Siedme vydanie, november 1988.Plnenie zdola a spätné získavanie pár pre MC - 306 cisternové motorové vozidlá (oddiel 2.1.1.1 — Druh adaptéra používaného na plnenie zdola).1.2. Spojka pre zhromažďovanie pár na hadici plniacej konštrukcie zariadenia na zhromažďovanie výparov musí byť závitová samičia spojka, ktorá musí sedieť so 4 — palcovým (101,6 mm) závitovým samčím adaptérom, ktorý sa nachádza na vozidle, ako je stanovené:- Doporučeným postupom API 1004Siedme vydanie, november 1988.Plnenie zdola a spätné získavanie pár pre MC - 306 cisternové motorové vozidlá (oddiel 4.1.1.2 — Adaptér na spätné získavanie pár).2. Podmienky plnenia2.1. Bežná rýchlosť plnenia musí byť 2300 litrov za minútu (maximálne 2500 litrov za minútu) na plniace rameno.2.2. Keď je distribučný sklad v prevádzke počas špičky, je povolené, aby jeho plniaca konštrukcia so systémom zhromažďovania pár, vrátane jednotky spätného získavania pár, vyvíjal na strane, kde je vozidlo, protitlak o hodnote maximálne 55 milibarov.2.3. Všetky schválené vozidlá s plnením zdola budú označené identifikačným štítkom, kde bude špecifikované maximálne povolené množstvo plniacich ramien, ktoré môžu byť činné súčasne, ak je zabezpečené, aby sa neuvoľnili žiadne výpary cez časti P a V ventilov, keď maximálny spätný tlak zariadenia je 55 milibarov, ako je špecifikované v 2.2.3. Spojenie vozidla so zariadením na zistenie preplneniaPlniaca konštrukcia musí byť vybavená kontrolným zariadením na stanovenie preplnenia, ktoré keď je pripojené k vozidlu, musí poskytovať povoľujúci signál zabezpečený proti zlyhaniu na umožnenie plnenia i za predpokladu, že senzory preplnenia nezistia v žiadnej časti vysokú hladinu.3.1. Vozidlo musí byť pripojené ku kontrolnému zariadeniu na konštrukcii pomocou 10 — pinového štandardného priemyselného elektrického konektora. Konektor s kolíkom musí byť pripevnený na vozidlo a konektor s dutinkou musí byť pripevnený na voľný prívod pripojený ku kontrolnému zariadeniu pripevnenému na konštrukciu.3.2. Detektory na stanovenie vysokej hladiny umiestnené na vozidle musia byť buď dvojdrôtové termistorové senzory, dvojdrôtové optické senzory, päťdrôtové optické senzory, alebo kompatibilný ekvivalent za predpokladu, že systém bude zabezpečený proti zlyhaniu. (Poznámka: termistory musia mať negatívny teplotný koeficient).3.3. Kontrolná jednotka na konštrukcii musí byť vhodná pre dvojdrôtový aj päťdrôtový systém umiestnený na vozidle.3.4. Vozidlo musí byť pripojené ku konštrukcii cez spoločný spätný vodič senzorov preplnenia, ktoré musia byť pripojené k pin 10 na konektore s kolíkom cez podvozok vozidla. Pin 10 na konektore s dutinkou musí byť pripojený ku krytu kontrolnej jednotky, ktorá musí byť pripojená k uzemneniu konštrukcie.3.5. Všetky schválené zdola plnené vozidlá musia byť označené identifikačným štítkom (pozri 2.3), ktorý uvádza typ inštalovaných detekčných senzorov preplnenia (t. j. dvojdrôtový alebo päťdrôtový).4. Umiestnenie spojení4.1. Konštrukcia zariadení na plnenie kvapalín a zhromaždenie výparov na plniacej konštrukcii musia byť založené na nasledovnom kryte pripojenia k vozidlu.4.1.1. Výška osi adaptérov na kvapaliny musí byť: maximálne 1,4 metra (nezaťažený); minimum 0,5 metra (zaťažený), preferovaná výška je 0,7 až 1,0 metra.4.1.2. Horizontálny odstup medzi adaptérmi musí byť najmenej 0,25 metra (preferovaný minimálny odstup je 0,3 metra).4.1.3. Všetky adaptéry na kvapaliny musia byť umiestnené v kryte, ktorého dĺžka nepresahuje 2,5 metra.4.1.4. Adaptér zhromažďovania pár by mal byť umiestnený preferenčne napravo od adaptérov na kvapaliny a vo výške nepresahujúcej 1,5 metra (nezaťažený) a najmenej 0,5 metra (zaťažený).4.2. Konektor uzemnenia/preplnenia musí byť umiestnený napravo od adaptérov na kvapaliny a vo výške nepresahujúcej 1,5 metra (nezaťažený) a najmenej 0,5 metra (zaťažený).4.3. Vyššie uvedené spojenia musia byť umiestnené iba na jednej strane vozidla.5. Bezpečnostné zaistenia5.1. Detekcia uzemnenia/preplneniaPlnenie sa nesmie povoliť, pokiaľ kombinovaná kontrolná jednotka uzemnenia/preplnenia neposkytne povoľovací signál.V prípade stavu preplnenia alebo straty uzemnenia vozidla musí kontrolné zariadenie na konštrukcii uzatvoriť kontrolný ventil plnenia z konštrukcie.5.2. Detekcia zhromažďovania párPlnenie sa nesmie povoliť, pokiaľ hadica zhromažďovania pár nie je pripojená k vozidlu a pre unikajúce pary nie je voľný priechod, aby prúdili z vozidla do zariadenia systému zhromažďovania pár.--------------------------------------------------


title: Smernica Rady zo 17. septembra 1974 o aproximácii právnych predpisov členských štátov o vonkajších výčnelkoch motorových vozidiel

text:
Dôležité právne oznámenie

|

31974L0483

Úradný vestník L 266 , 02/10/1974 S. 0004 - 0013 Fínske špeciálne vydanie: Kapitola 13 Zväzok 4 S. 0058  Grécke špeciálne vydanie: Kapitola 13 Zväzok 3 S. 0012  Švédske špeciálne vydanie: Kapitola 13 Zväzok 4 S. 0058  Španielske špeciálne vydanie: Kapitola 13 Zväzok 4 S. 0031  Portugalské špeciálne vydanie Kapitola 13 Zväzok 4 S. 0031

		Smernica Radyzo 17. septembra 1974o aproximácii právnych predpisov členských štátov o vonkajších výčnelkoch motorových vozidiel(74/483/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 100;so zreteľom na návrh Komisie;so zreteľom na stanovisko Zhromaždenia [1];so zreteľom na stanovisko Hospodárskeho a sociálneho výboru;keďže technické požiadavky, ktoré musia motorové vozidlá spĺňať podľa vnútroštátneho práva, sa vzťahujú okrem iného aj na vonkajšie výčnelky;keďže sa tieto požiadavky navzájom medzi členskými štátmi líšia; keďže je vzhľadom na to nevyhnutné, aby všetky členské štáty prijali rovnaké požiadavky buď ako dodatok, alebo ako náhradu ich už existujúcich pravidiel na účel uplatnenia pre každý typ vozidla postup EHS typového schvaľovania, ktorý bol predmetom smernice Rady č. 70/156/EHS [2] zo 6. februára 1976 o aproximácii právnych predpisov členských štátov o typovom schválení motorových vozidiel a ich prípojných vozidiel;keďže je žiadúce prijať určité technické požiadavky prijaté Európskou hospodárskou komisiou v jej nariadení č. 26 ("Jednotné ustanovenia pre homologizáciu vozidiel z hľadiska ich vonkajších výčnelkov") [3]pripojenom k Dohode o prijatí jednotných podmienok pre homologizáciu (overovanie zhodnosti) a o vzájomnom uznávaní homologizácie výstroja a súčastí motorových vozidiel;keďže sa tieto požiadavky uplatňujú na vozidlá kategórie M1 (medzinárodná klasifikácia motorových vozidiel je uvedená v smernici č. 70/156/EHS);keďže zbližovanie vnútroštátneho práva týkajúceho sa motorových vozidiel v sebe zahŕňa vzájomné uznávanie kontrol vykonaných členskými štátmi na základe spoločných požiadaviek; keďže taký systém musí byť v záujme hladkého fungovania uplatňovaný všetkými členskými štátmi s účinnosťou od toho istého dátumu,PRIJALA TÚTO SMERNICU:Článok 1Na účely tejto smernice "vozidlo" znamená akékoľvek motorové vozidlo triedy M1 (definované v prílohe I smernice 70/156/EHS) určené na prevádzku na ceste s najmenej štyrmi kolesami a s maximálnou konštrukčnou rýchlosťou presahujúcou 25 km/hod.Článok 2Žiadny členský štát nemôže odmietnuť udeliť EHS typové schválenie alebo národné typové schválenie vozidla z dôvodov týkajúcich sa vonkajších výčnelkov, ak takéto výčnelky spĺňajú požiadavky stanovené v prílohách I a II.Článok 3Žiadny členský štát nemôže odmietnuť registráciu alebo zakázať predaj, uvedenie do prevádzky alebo používanie akéhokoľvek vozidla z dôvodov týkajúcich sa vonkajších výčnelkov, ak takéto výčnelky spĺňajú požiadavky stanovené v prílohách I a II.Článok 4Členský štát, ktorý udelil typové schválenie, prijme nevyhnutné opatrenia na zabezpečenie jeho informovanosti o akejkoľvek modifikácii časti alebo charakteristiky, uvedenej v bode 2.2 prílohy I. Príslušné orgány tohto členského štátu určia, či je potrebné vykonať nové testy u modifikovaného typu vozidla a vystaviť nový protokol. Kde také testy odhalia nedostatky v plnení požiadaviek tejto smernice, modifikácia nebude schválená.Článok 5Modifikácie, ktoré sú nevyhnutné k prispôsobeniu ustanovení príloh I, II a III k technickému pokroku, sa prijmú v súlade s postupom stanoveným v článku 13 smernice 70/156/EHS.Článok 61. Členské štáty do 1. júna 1975 prijmú a zverejnia opatrenia potrebné na dosiahnutie súladu s touto smernicou a budú o tom ihneď informovať Komisiu.Použijú tieto predpisy od 1. októbra 1975.2. Po oznámení tejto smernice členské štáty zabezpečia, aby akékoľvek návrhy zákonov, iných právnych predpisov a správnych opatrení, ktoré zamýšľajú prijať v oblasti, na ktorú sa vzťahuje táto smernica, boli oznámené Komisii v dobe dostatočnej na to, aby Komisia mohla predložiť svoje pripomienky.Článok 7Táto smernica je adresovaná členským štátom.V Bruseli 17. septembra 1974Za RadupredsedaJ. Sauvagnargues[1] Ú. v. ES C 55, 13.5.1974, s. 14.[2] Ú. v. ES L 42, 23.2.1970, s. 1.[3] Dokument Hospodárskej komisie pre Európu--------------------------------------------------[1] PRÍLOHAVŠEOBECNÉ USTANOVENIA, DEFINÍCIE, ŽIADOSŤ O EHS TYPOVÉ SCHVÁLENIE, EHS TYPOVÉ SCHVÁLENIE, VŠEOBECNÉ ŠPECIFIKÁCIE, ZVLÁŠTNE ŠPECIFIKÁCIE, POSÚDENIE ZHODY VÝROBKU S CERTIFIKOVANÝM TYPOM VÝROBKU1. VŠEOBECNÉ1.1 Ustanovenia tejto prílohy neplatia pre vonkajšie spätné zrkadlá alebo pre príslušenstvo ako sú rádiové antény a nosiče batožiny.1.2 Účelom týchto ustanovení je znížiť riziko alebo závažnosť zranenia osoby pri náraze karosérie alebo keď sa po karosérii telo šmýka v prípade kolízie.2. DEFINÍCIENa účely tejto smernice:2.1 "Typové schválenie vozidla" znamená schválenie typu vozidla vzhľadom na jeho vonkajšie výčnelky.2.2 "Typ vozidla vzhľadom na jeho vonkajšie výčnelky" znamená kategóriu motorových vozidiel, ktoré sa navzájom nelíšia v takých zásadných hľadiskách ako je tvar alebo materiály vonkajšieho povrchu.2.3 "Vonkajší povrch" znamená konštrukčnú jednotku tvoriacu vonkajšok vozidla a zahrňujúcu kapotu, veko priestoru na batožinu, dvere, blatníky a viditeľné výstužné komponenty.2.4 "Podlahová čiara" znamená čiaru stanovenú takto:okolo vozidla sa postupne posunuje kužeľ s vertikálnou osou a s polovičným uhlom 30° tak, že sa dotýka stále a pokiaľ možno čo najnižšie vonkajšieho povrchu karosérie. Podlahová čiara je geometrickou stopou týchto bodov dotyku. Pri určení podlahovej čiary sa neberú do úvahy podpery pre zdvihák, výfukové potrubie alebo kolesá. Predpokladá sa, že medzery podbehov kolies sú vyplnené imaginárnym povrchom tvoriacim plynulé pokračovanie okolitého vonkajšieho povrchu.2.5 "Polomer zakrivenia" znamená približný tvar zaoblenia, odlišný od presného geometrického tvaru.3. ŽIADOSŤ O EHS TYPOVÉ SCHVÁLENIE3.1 Žiadosť o EHS typové schválenie typu vozidla vzhľadom na jeho vonkajšie výčnelky má predložiť výrobca vozidla alebo jeho oprávnený zástupca.3.2 K žiadosti majú byť priložené trojmo vyhotovené dokumenty s týmito údajmi:3.2.1 fotografie prednej, zadnej a bočných častí vozidla;3.2.2 prípadne rozmerové výkresy nárazníkov;3.2.3 výkresy určitých vonkajších výčnelkov a, ak je to vhodné, výkresy určitých prierezov vonkajšieho povrchu uvedených v bode 6.9.1.3.3 Technickej službe zodpovednej za typové schvaľovacie testy sa predloží nasledujúce:3.3.1 buď vozidlo zastupujúce typ vozidla, ktorý má byť schválený, alebo časť alebo časti vozidla, ktoré sa považujú za podstatné pre kontroly a testy predpísané touto prílohou;3.3.2 na požiadanie horeuvedenej technickej služby určité komponenty a určité vzorky použitých materiálov.4. EHS TYPOVÉ SCHVÁLENIE(4.1) (4.2) (4.3) (4.4) (4.4.1) (4.4.2) (4.5) 4.6 K osvedčeniu o EHS typovom schválení sa pripojí formulár zodpovedajúci modelu v prílohe II.5. VŠEOBECNÉ ŠPECIFIKÁCIE5.1 Ustanovenia tejto prílohy neplatia pre tie časti vonkajšieho povrchu, ktoré v podmienkach naloženého vozidla, so všetkými dverami, oknami a prístupovými vekami zatvorenými, sú buď:5.1.1 vo výške viac než 2 m; alebo5.1.2 nižšie než podlahová čiara; alebo5.1.3 umiestnené tak, že v statickom stave sa ich nemožno dotýkať guľou o priemere 100 mm.5.2 Vonkajší povrch vozidla nemá vykazovať smerom von akékoľvek zašpicatené alebo ostré časti alebo akékoľvek výčnelky takého tvaru, rozmerov, smeru alebo tvrdosti, ktoré by mohli pravdepodobne zvýšiť riziko alebo vážnosť telesného poranenia osoby pri náraze karosérie alebo keď sa po karosérii telo šmýka v prípade kolízie.5.3 Vonkajší povrch vozidiel nemá vykazovať smerom von akékoľvek časti, ktoré by mohli zachytiť chodcov, cyklistov alebo motocyklistov.5.4 S výnimkou ustavení bodov 5.5, 6.1.3, 6.3, 6.4.2, 6.7.1, 6.8.1, 6.10 nižšie, žiadna vyčnievajúca časť vonkajšieho povrchu nemá mať polomer zakrivenia menší než 2,5 mm.5.5 Vyčnievajúce časti vonkajšieho povrchu vyrobené z materiálu s tvrdosťou nepresahujúcou 60 Shore A, môžu mať polomer zakrivenia menší než 2,5 mm.6. ZVLÁŠTNA ŠPECIFIKÁCIA6.1 Ozdoby6.1.1 Prijaté ozdoby, ktoré vyčnievajú viac než 10 mm z ich podkladu sa zatlačia, oddelia alebo ohnú silou 10 daN pôsobiacou na ich najviac vyčnievajúci bod v ktoromkoľvek smere v rovine približne rovnobežnej s povrchom, na ktorý sú namontované. Tieto ustanovenia neplatia pre ozdoby na mriežkach chladiča, pre ktoré platia len všeobecné požiadavky bodu 5.6.1.2 Pre ochranné pásy alebo kryty na vonkajšom povrchu neplatia požiadavky bodu 6.1.1 vyššie. Majú byť však pevne pripevnené k vozidlu.6.1.3 Ak pridané ozdoby sú hrubé menej než 5 mm, neplatí pre nich požiadavka minimálneho polomeru zakrivenia 2,5 mm, ale hrany takýchto ozdôb smerujúce von majú byť otupené.6.2 Svetlomety6.2.1 Vyčnievajúce clony a obruby sú na svetlometoch povolené za predpokladu, že ich vyčnievanie merané vo vzťahu k vonkajšiemu priehľadnému povrchu svetlometu nepresiahne 30 mm a ich polomer zakrivenia je všade najmenej 2,5 mm.6.2.2 Zasúvateľné svetlomety majú spĺňať požiadavky bodu 6.2.1 vyššie v prevádzkovej aj zakrytej polohe.6.3 Mriežky a medzery6.3.1 Požiadavky bodu 5.4 neplatia pre medzery medzi pevnými alebo pohyblivými prvkami vrátane prvkov tvoriacich časť mriežok pre vstup alebo výstup vzduchu a mriežok chladiča za predpokladu, že vzdialenosť medzi po sebe idúcimi prvkami nepresiahne 40 mm. Pre medzery medzi 40 mm a 25 mm majú byť polomery zakrivenia rovné 1 mm alebo väčšie. Ak je však vzdialenosť medzi dvomi po sebe idúcimi prvkami rovná alebo menšia než 25 mm, polomery zakrivenia vonkajších plôch prvkov majú byť najmenej 0,5 mm.6.3.2 Styk prednej plochy s bočnými plochami každého prvku tvoriaceho mriežku alebo medzeru má byť otupený.6.4 Stierače predného okna6.4.1 Zariadenia stierača predného okna majú byť také, že hriadeľ stierača je vybavený ochranným púzdrom, ktoré má polomer zakrivenia zhodný s požiadavkami bodu 5.4 hore a povrch minimálne 150 mm2.6.4.2 Bod 5.4 neplatí pre stieraciu lištu alebo pre akékoľvek nosné členy. Tieto jednotky však musia byť vyrobené tak, aby nemali žiadne ostré, zašpicatené alebo rezné hrany nefunkčnej povahy.6.5 Nárazníky6.5.1 Konce nárazníkov majú byť zahnuté do vnútra k vonkajšiemu povrchu, aby znížili riziko zachytenia.6.5.2 Komponenty nárazníka majú byť konštruované tak, aby všetky pevné časti povrchu smerujúce von mali minimálny polomer zakrivenia 5 mm.6.6 Kľučky, závesy a tlačidlá dverí, veká batožinových priestorov a poklopov; hrdlá a viečka palivovej nádrže6.6.1 Výčnelok nesmie presahovať 40 mm v prípade kľučiek bočných dverí a 30 mm vo všetkých ostatných prípadoch.6.6.2 Ak treba kľučky bočných dverí pri otváraní otáčať, majú spĺňať tieto požiadavky:6.6.2.1 Otvorený koniec kľučky musí smerovať dozadu a kľučka musí byť usporiadaná tak, aby sa otáčala rovnobežne s rovinou dverí a aby sa neotáčala smerom von;6.6.2.2 Koniec kľučky musí byť ohnutý späť ku dverám a musí zapadnúť do vybrania.6.7 Matice kolies, kryty hláv a disky kolies6.7.1 Neplatia požiadavky bodu 5.4.6.7.2 Matice kolesa, kryty hláv a disky kolies nemajú vykazovať rebrovité výčnelky.6.7.3 Keď sa vozidlo pohybuje v priamom smere, žiadna časť kolies okrem pneumatík situovaná nad horizontálnou rovinou prechádzajúcou cez ich os otáčania nemá vyčnievať za vertikálny priemet vonkajšieho povrchu konštrukcie vo vodorovnej rovine. Ak je to však funkčnými požiadavkami zdôvodnené, disky kolies, ktoré kryjú koleso a matice a hlavy kolesa môžu vyčnievať za vertikálnym priemetom vonkajšieho povrchu alebo konštrukcie pod podmienkou, že polomer zakrivenia vyčnievajúcej časti povrchu je minimálne 30 mm a že toto vyčnievanie za vertikálny priemet vonkajšieho povrchu alebo konštrukcie v žiadnom prípade nepresahuje 30 mm.6.8 Hrany plechov6.8.1 Hrany plechov ako sú hrany odkvapov a koľajničiek posuvných dverí sú povolené len pod podmienkou, že sú ohnuté späť alebo sú vybavené krytom spĺňajúcim požiadavky tej prílohy, ktoré preň platia.6.9 Panely karosérie6.9.1 Záhyby na paneloch karosérie môžu mať polomer zakrivenia menší než 2,5 mm za predpokladu, že tento polomer nie je menší než jedna desatina výšky "H" výčnelku meraného v súlade s metódou popísanou v prílohe II.6.10 Bočné vzduchové alebo dažďové deflektory6.10.1 Bočné deflektory majú mať polomer zakrivenia minimálne 1 mm na hranách, ktoré môžu smerovať von.6.11 Podpery zdviháku6.11.1 Podpera zdviháku nemá vyčnievať viac než 10 mm za vertikálny priemet podlahovej čiary ležiacej priamo nad ňou.(7.) (7.1) (7.1.1) (7.1.2) (7.2) 8. POSÚDENIE ZHODY VÝROBKU S CERTIFIKOVANÝM TYPOM VÝROBKU(8.1) 8.2 Aby sa overila zhoda so schváleným typom, vykoná sa dostatočný počet náhodných kontrol sériovo vyrábaných vozidiel.[1] Znenie príloh je v podstate podobné zneniu príloh nariadenia č. 26 Hospodárskej komisie OSN pre Európu. Najmä znenie podrozdelenia častí je zhodné. Ak prílohy neobsahujú bod korešpondujúci s bodom nariadenia č. 26, čísla sa uvádzajú aj tak kvôli záznamu v zátvorkách.--------------------------------------------------PRÍLOHA IIMETÓDA PRE URČENIE VÝŠKY VÝČNELKOV VONKAJŠIEHO POVRCHU1. Výška H výčnelku sa stanoví graficky vo vzťahu k obvodu kružnice o priemere 165 mm, ktorá sa vnútorne dotýka vonkajšieho obrysu vonkajšieho povrchu v časti (v reze), ktorá má byť kontrolovaná.2. H je maximálna hodnota vzdialenosti meranej na priamke prechádzajúcej stredom kružnice o priemere 165 mm medzi obvodom hore uvedenej kružnice a vonkajším obrysom výčnelku (pozri obrázok 1).3. V prípadoch, kde sa kružnica o priemere 100 mm nemôže dotknúť vonkajšej časti vonkajšieho obrysu vonkajšieho povrchu v uvažovanej časti (uvažovanom reze), obrys povrchu v tejto oblasti sa bude brať ako obrys tvorený obvodom kružnice o priemere 100 mm medzi jej bodmi dotyku s vonkajším obrysom (pozri obrázok 2).4. Výrobca poskytne výkresy potrebných rezov vonkajšieho povrchu, aby bolo možné odmerať výšku výčnelkov uvedených vyššie.+++++ TIFF ++++++++++ TIFF +++++--------------------------------------------------PRÍLOHA IIIVZOR+++++ TIFF +++++--------------------------------------------------